



Széchenyi 2020

**Vidékfejlesztési Program**

**2014-2020**

Kedvezményezettek

Tájékoztatási Kötelezettségei

útmutató

**„VP KTK 2020“**

Felhívjuk a Kedvezményezettek figyelmét, hogy a **Vidékfejlesztési Programból** támogatott projektek esetében a kommunikácós kötelezettségeket illetően kizárólag jelen dokumentum az irányadó („VP KTK 2020”). Az Irányító Hatóság a kommunikációs kötelezettségek változása esetén közleményben tájékoztatja a Kedvezményezetteket.

A kötelezettség a **2016. május 2.** után kötött támogatói okiratra vonatkozik.

**A kedvezményezetteknek nincs kommunikációs kötelezettsége az alábbi esetekben:**

* 3 millió Ft támogatási összeg alatt a pályázati felhívás típusától függetlenül;

továbbá

* Az erdőterületek fejlesztésére és az erdők életképességének javítására irányuló beruházások,
* Erdősítés támogatása,
* Agrár-erdészeti rendszerek létrehozása,
* Agrár-környezetvédelem és éghajlatváltozás,
* Agrár–környezetgazdálkodási kifizetés,
* Védett őshonos és veszélyeztetett mezőgazdasági állatfajták genetikai állományának in situ megőrzése,
* Ritka és veszélyeztetett növényfajták genetikai erőforrásainak és egyes mikroorganizmusok ex situ megőrzése,
* Ökológiai gazdálkodás,
* Ökológiai gazdálkodásra történő áttérés, ökológiai gazdálkodás fenntartása,
* Natura 2000 mezőgazdasági területeknek nyújtott kompenzációs kifizetések,
* Natura 2000 erdőterületeknek nyújtott kompenzációs kifizetések,
* Kifizetések természeti és egyéb sajátos hátrányokkal küzdő térségekben,
* Kompenzációs kifizetések természeti hátránnyal érintett területeken,
* Állatjólét,
* A tejágazat szerkezetátalakítását kísérő állatjóléti támogatás,
* Erdő-környezetvédelmi / éghajlat szolgáltatások / erdővédelem,
* Erdő-környezetvédelmi kifizetések,
* Erdészeti genetikai erőforrások megőrzése, fejlesztése,
* Egyéb, beruházással nem járó projektek esetén.

# BEVEZETŐ A VIDÉKFEJLESZTÉSI PROGRAM KTK 2020 ÚTMUTATÓHOZ

**„Európai Mezőgazdasági Vidékfejlesztési Alap: A vidéki térségekbe beruházó Európa”**

Ez a dokumentum a Kedvezményezettek számára minimálisan kötelező kommunikációs tevékenységet, eszközöket írja elő. Afejlesztések finanszírozása az Európai Unió Mezőgazdasági Vidékfejlesztési Alapjából (EMVA) történik a Magyar Állam társfinanszírozása mellett.

**A kommunikációs költségek elszámolhatóságát alapvetően a pályázati felhívás és jelen KTK együttesen szabályozza.**

# KEDVEZMÉNYEZETTEK TÁJÉKOZTATÁSI KÖTELEZETTSÉGEI A 2014-2020-AS PROGRAMOZÁSI IDŐSZAKRA

## Tájékoztató tábla kihelyezési kötelezettsége projektméret szerint

A tájékoztató táblák feladata a lakosság figyelmének felhívása az adott helyen megvalósuló/megvalósult európai uniós fejlesztés kapcsán, amely biztosítja a források átlátható felhasználását.Ezért fontos, hogy a táblákat jól látható helyen, olvasható távolságba helyezzék ki a Kedvezményezettek. Amennyiben a támogatás több megvalósítási helyszínre is kiterjed, elegendő egy tábla kihelyezése az egyik megvalósítási helyszínen a teljes projektre vonatkozó adatok feltüntetésével.

**A tábla elkészítéséhez segítséget nyújt az ún. „táblagenerátor” program, mely a** [**www.palyazat.gov.hu**](http://www.palyazat.gov.hu) **oldal *<Részletes információk>* részének *<Arculati kisokos>* pontjában, vagy az alábbi közvetlen linken** [**https://emir.palyazat.gov.hu/nd/enIOBZqMZdayqxLpAUGM/**](https://emir.palyazat.gov.hu/nd/enIOBZqMZdayqxLpAUGM/) **elérhető. A táblagenerátor minden[[1]](#footnote-1) arculati elemet szabályosan megjelenít egy nyomdakész dokumentumban.**

1. **lépés: Megfelelő méretű tábla kiválasztása**

A Vidékfejlesztési Program esetén az alkalmazandó táblák összefoglalója:

* **„B” típusú tábla:** mérete: 300 cm x 150 cm – (csak 150 millió Ft támogatási összeg feletti infrastruktúra vagy építkezési projekt esetén)
* **„C” típusú tábla:** mérete: 59,4 cm x 42 cm (A2)
* **„D” típusú tábla:** mérete: 29,7 cm x 42 cm (A3)

**Tételes felsorolás az alkalmazásról:**

* **3 millió Ft támogatási összeg alatt** **nem szükséges táblát kihelyezni.**
* **3-15 millió Ft** támogatási összegig **D-típusú (A/3)** tábla kihelyezése szükséges a nyilvánosság számára jól látható helyen **a projekt végrehajtása alatt**.
* **15 millió Ft feletti** támogatási összeg esetén **alap esetben** **C-típusú (A/2)** tábla kihelyezése szükséges a nyilvánosság számára jól látható helyen **a projekt végrehajtás alatt**.
* **Speciális esetekre vonatkozó előírások 150 millió Ft támogatási összeg felett:**
  + - **150 millió Ft** **támogatási összeg feletti** **infrastruktúra vagy építkezés finanszírozására** vonatkozó projekt esetén nagyméretű **B-típusú** (300 cm x 150 cm) tájékoztató táblát kell elhelyezni a nyilvánosság számára jól látható helyen, amelyet a fenntartási időszak végéig kint kell tartani.
    - **150 millió Ft** **támogatási összeg feletti infrastruktúra, építkezés vagy fizikai tárgy beszerzésének finanszírozására** vonatkozó projekt esetén a táblát **a fenntartási időszak végéig** (ha van ilyen rögzítve a támogatási szerződésben vagy támogatói okiratban) **a nyilvánosság számára jól látható helyen kint kell tartani. A tábla mérete:**
      * **Infrastruktúra vagy építkezés finanszírozására vonatkozó projekt esetén maradhat fenntartási időszakban is a B-típusú** (300 cm x 150 cm) **tábla, de ez igény esetén lecserélhető C-típusú (A/2)-es méretre a fenntartási időszakban,**
      * **Bármely egyéb (nem infrastruktúra vagy építkezési) projekt esetén C-típusú (A/2).**
* **A LEADER-programokból finanszírozott helyi akciócsoportok helyiségeiben D-típusú tájékoztató táblát (A/3**) kell kihelyezni a projekt végrehajtása alatt. Jelenleg a táblagenerátor nem tartalmaz LEADER program logót, a fejlesztés 2016. év 2. felében fog megvalósulni. Addig **kérjük a Kedvezményezetteket, hogy a nyomdai kivitelezés során a táblák jobb felső sarkában tüntessék fel a LEADER logót**.
  + A LEADER logó az alábbi linken letölthető: <http://ec.europa.eu/agriculture/rur/leaderplus/publipack/index_hu.htm>

(A nyomdai kivitelezés során az EPS formátum használata javasolt.)

1. **lépés: Támogatási alap kiválasztása**

**Felhívjuk a Kedvezményezettek figyelmét, hogy a megfelelő méretű projekttábla kiválasztása után, a Támogatási alapnál az Európai Mezőgazdasági Vidékfejlesztési Alapot kell kiválasztani. Egyéb támogatási alapra történő hivatkozás nem elfogadható!**

1. **lépés: Adatok megadása**

Az alábbi elemeket kötelező megjeleníteni a táblán a kötelező arculati elemek feltüntetése mellett:

* a projekt címe és célja (max. 100 karakter),
* a Kedvezményezett neve (max. 90 karakter),
* támogatói okirat szerinti pontos támogatási összeg (a program kerekíti),
* projekt azonosítószáma (átláthatósági szempontok miatt, nem kommunikációs céllal).

A táblán a teljes projekt címét (és nem csak az adott projekt elem címét) a megadott hosszúságban kell feltüntetni. Ha ennél hosszabb a projekt címe, akkor érthetően, rövidebben szükséges megjeleníteni. Akkor szükséges a célra vonatkozó utalás, ha a címből nem egyértelmű, hogy ténylegesen mi valósul meg a fejlesztés során.

1. **lépés: A tábla kivitelezése és kihelyezése**

A táblagenerátor által készített nyomdakész dokumentumot a projektgazda az általa kiválasztott nyomdában kivitelezteti.

A tábla anyaga **minimum 3 milliméter vastag műanyag** legyen.

A Kedvezményezett a **projekt tényleges, fizikai megkezdésekor köteles kihelyezni** a tájékoztató táblát a projekt helyszínén **jól látható helyen**.

A kihelyezett tábláról készüljön fotó, amely bizonyítja a feladat teljesítését. Projekt dokumentációval kapcsolatosan előírtaknak megfelelően kell feltölteni, megőrizni a fotót.

**Abban az esetben, ha támogatói okirat módosítás történt és változtak a táblán szereplő adatok, akkor lehetőség van matrica alkalmazásával az adatok frissítésére.**

**Fontos, hogy a táblán mindig a legfrissebb, valóságnak megfelelő adatok legyenek feltüntetve. A változások átvezetését egy hónapon belül szükséges elvégezni.**

Amennyiben a tábla műemlék jellegű és/vagy olyan épületre kerül, amelynek külleme azt megköveteli, a tábla készülhet rézből (vagy megfelelő színű műanyagból), gravírozással megmunkálva, ahogy azt az épületre vonatkozó szabályozás előírja. Ez esetben el lehet tekinteni a színes kivitelezéstől.

Fontos megjegyezni, hogy egyes építési beruházások esetén kötelező kihelyezni egy építésügyi táblát[[2]](#footnote-2). Ezen kötelezettség alól nem ad felmentést a fent említett tájékoztató tábla. A két tábla nem egyesíthető, azok kihelyezésének célja és szabályai eltérőek.

|  |
| --- |
| **Gyakran ismételt kérdés** |
| **Mi történhet, ha nem teszem ki a megfelelő táblát a projekt helyszínen?**  Amennyiben a Kedvezményezett nem teljesíti a tábla-kihelyezési kötelezettséget, úgy szabálytalanná válhat a projekt megvalósítása, ami pénzügyi korrekciót (támogatás visszafizetést) vonhat maga után. (Akár a kommunikációs eszköz árán túlmutató büntetés is bekövetkezhet.)  Kérjük, fokozottan ügyeljenek változások esetén a táblán szereplő adatok frissítésére a változást követő egy hónapon belül.  Amennyiben a táblákra vonatkozó kötelezettség nem egyértelmű, tisztázás érdekében keressék a projekthez tartozó támogatót. |

## A Kedvezményezett már működő honlapján a projekthez kapcsolódó tájékoztató (esetleg aloldal) megjelenítése és frissítése a projekt fizikai zárásáig

A Kedvezményezett a már működő honlapján köteles a projektjéről információt feltölteni, és az adatokat naprakészen tartani. Az európai uniós támogatásból megvalósuló fejlesztéseket bemutató aloldal elérhetőségét a honlap főoldalán jól látható helyen kell elhelyezni.

A Kedvezményezettnek az alábbi tartalmi elemeket szükséges megjelenítenie a honlapján a projekthez kapcsolódóan:

* a Kedvezményezett neve,
* a projekt címe,
* a szerződött támogatás összege,
* a támogatás mértéke (%-ban),
* a projekt tartalmának rövid bemutatása
* a projekt tervezett befejezési dátuma (ha megvalósult, akkor a tényleges befejezés)
* projekt azonosító száma.

A Kedvezményezettnek az alábbi arculati elemeket szükséges megjelenítenie a honlapján a projekthez kapcsolódóan:

1. Az alábbi ún. „infoblokk” olvasható méretben:

 PDF formátum szerkesztéshez:

1. Az EU logónál nem nagyobb Széchenyi 2020 logó:

 PDF formátum szerkesztéshez: 

Az a) és b.) esetekben általános arculati előírás, hogy a kötelező elemek feltüntetése mellett, ha a Kedvezményezett további logókat használ, az EU-logónak legalább akkora méretűnek kell lennie (magasságban, vagy szélességben), mint az EU-logón kívül használt bármely legnagyobb méretű logónak.

|  |
| --- |
| **Gyakran ismételt kérdés** |
| **Mi a teendő, ha nem rendelkezem honlappal?**  Amennyiben a Kedvezményezett nem rendelkezik honlappal, úgy nem vonatkozik rá ez a kötelezettség. Az európai uniós támogatás miatt nem kell honlapot készíttetni.  Amennyiben a Kedvezményezett már rendelkezik a tevékenységét ismertető bármilyen honlappal, akkor ezen kommunikációs kötelezettség teljesítése kötelező számára. |

## Tájékoztatási és kommunikációs anyagok

A Vidékfejlesztési Program keretén belül finanszírozott projektek esetén a kiadványok (például ismeretterjesztő füzetek, brosúrák és hírlevelek) és plakátok címoldalán szerepelnie kell az ún. infoblokknak és a Széchenyi 2020 logónak. (Ld. előző pontban.)

Általános arculati előírás, hogy a kötelező elemek feltüntetése mellett, ha a Kedvezményezett további logókat használ, az EU-logónak legalább akkora méretűnek kell lennie (magasságban, vagy szélességben), mint az EU-logón kívül használt bármely legnagyobb méretű logónak. A tájékoztató és emlékeztető táblán a kötelezőkön kívül további logó nem használható.

# ELÉRHETŐSÉGEK

**Miniszterelnökség Ügyfélszolgálat**

Telefon: +36 1 896 0000

E-mail: <http://palyazat.gov.hu/eugyfelszolgalat>

Honlap: <http://szechenyi2020.hu/>

**Mezőgazdasági és Vidékfejlesztési Hivatal Központi Ügyfélszolgálat**

Cím: 1095 Budapest, Soroksári út 22-24.

Telefon: (1) 374-3603, (1) 374-3604, Fax: (1) 475-2114

Levél cím: 1476 Budapest Pf. 407.

Email: [ugyfelszolgalat@mvh.gov.hu](mailto:ugyfelszolgalat@mvh.gov.hu)

Honlap: [www.mvh.gov.hu](http://www.mvh.gov.hu)

# JOGSZABÁLYI HIVATKOZÁSOK

A jelenlegi „VP KTK 2020” a Bizottság 2014. július 17-i 808/2014/EU végrehajtási rendelete *az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról* alapjánkészült.

1. A LEADER programok esetén a LEADER logó elhelyezése is kötelező, amelyet még nem tud kezelni a táblagenerátor program, kérjük a Kedvezményezetteket, hogy a nyomdai kivitelezés során a táblák jobb felső sarkában tüntessék fel a LEADER logót. [↑](#footnote-ref-1)
2. Ld. 191/2009(IX.15.)Korm. rendelet 5§ (6) [↑](#footnote-ref-2)